Lomonoszov mindenre kiterjedő érdeklődését és sokoldalú tehetségét bizonyítja, hogy az általa kitalált technológiával gyártott színes üvegeket rögtön üvegmozaik képek alkotására használta fel, amelyek közül legismertebb a monumentális (4,8 × 6,5 m) méretű, a poltavai csatát (I. Péter orosz cár történelmi jelentőségű győzelmét a svédek fölött 1709-ben) ábrázoló mozaikkép. Művészeti tevékenysége elismeréséül a Művészeti Akadémia tagjai közé is beválasztották.